Staraja Ladoga (Russies: Старая Ладога; Fins: Vanha Laatokka), of die Aldeigjuborg van Noorse sagas, is ’n vesting in die Leningrad-oblast in Rusland. Dit is aan die Wolchof-rivier naby die Ladogameer geleë, 8 km noord van die dorp Wolchof. Dit het in 2007 altesaam 2 183 inwoners gehad. Ladoga was in die 8ste en 9de eeu ’n vooruitstrewende handelspos. Die veelvolkige nedersetting is oorheers deur Skandinawiërs wat die "Roes" genoem is, en daarom word dit soms Rusland se eerste hoofstad genoem. In 1703 het Pieter die Grote die dorp Nowaja Ladoga (Nuwe Ladoga) nader aan die Ladogameer laat bou. Die fort het daarna agteruitgegaan en is herdoop tot Staraja Ladoga (Ou Ladoga). Wikimedia Commons het meer media in die kategorie Staraja Ladoga. Geskiedenis van Staraja Ladoga Inligting oor die fort Hierdie Rusland-verwante artikel is ’n saadjie. U kan help deur dit uit te brei.